MOKANDA EKOMAMELAKI
Mpɔ na Yesu Mwana na Njambe
1
Kalakala Njambe asololaki na bankɔkɔ, na minɔkɔ na Basakoli mbala na mbala na mitindo na mitindo. 2 Na mikɔlɔ oyo na nsuka asololi na biso kati na Mwana, oyo atiaki ye motuki na libula na bilɔkɔ yɔsɔ; mpe na mabɔkɔ na ye, Njambe asalaki bikeke. 3 Ye kongenge na nkembɔ na Njambe mpe elilingi na bojali na ye. Akolendisaka bilɔkɔ yɔsɔ na liloba na nguya na ye. Wana esili ye kopetɔla masumu na bato, akisaki na lobɔkɔ na mobali na Monene kuna na Likolo.4. Asili koleka monene na banje mpɔ asili kojua lisangó na nkombo eleki bango na malamu mpenja. 5 ¿ Mpɔ ete alobaki ntango mosusu na ntoma nani boye ? ete :
Yɔ Mwana na ngai, ngai nasili kobotisa yɔ lelɔ.
¿Sɔkɔboye? ete:
Ngai nakojala na ye lokola Tata, ye mpe akojala na ngai lokola Mwana.
6 Nde wana ekɔtisi ye Mobotami-na-liboso kati na mokili lisusu, alobi ete :
Tika banje na Njambe yɔsɔ bákumbamela ye.
7 Mpɔ na banje alobi ete :
Akosalaka banje na ye mipepe Mpe basali na ye epeleli na mɔtɔ.
8 Nde na Mwana alobi ete :
Kiti-na-bokonji na yɔ, e Njambe, ekojala libela na libela, Njete na bokonji na yɔ ejali njete na bosembwi.
9 Osili kolinga boyengebene mpe koyina kilikili, Yango wana, e Njambe, Njambe na yɔ asili kopakola yɔ Na mafuta na kosepela maleki baninga na yɔ.
10 Mpe ete:
Na ebandeli yɔ Yawe otiaki moboko na mokili, Likolo mpe ejali mosala na mabɔkɔ na yɔ.
11 Bilɔko yango bikobeba, nde yɔ okoumela ;
Yɔsɔ bikopitana lokola elamba.
12 Okokanga yango lokola mokoto, mpe bikosenjama.
Yɔ nde okojalaka motindo mɔkɔ, Mbula na yɔ ikojanga te.
13 ¿Alobaki ntango mosusu na nani na banje boye? ete: Kisa na lobɔkɔ na ngai na mobali
Kino ekotia ngai bayini na yɔ lokola etemelɔ na makolo na yɔ:
14 Banje bajali yɔsɔ milimo na kosalela, bakotindamaka mpɔ na lotomo epai na baoyo balingi kojua libula na lobiko, ¿ boye te ?
2
Yango wana ekoki na biso koleka komisenjela na makambo masili biso koyoka, mpɔ na kobanga sɔkɔ tokotika yango mpɔ na motio mpamba. 2 Mpɔ ete makambo masololamaki na minɔkɔ na banje malendisamaki, mpe mabunga yɔsɔ, na nkanja yɔsɔ, majuaki mobukano na sembo lokola libonja, 3 na bongo sɔkɔ biso tosili kopengɔla lobiko monene boye, ¿ tokokima boni ? Lobiko yango ebandaki kosololama na monɔkɔ na Nkolo, mpe bango bayokaka ye balendisela biso yango ; 4 Njambe mpe atatwelaki yango na bilembo, na bikamwiseli, na misala na nguya na mitindo na mitindo, na bikabweli na Molimo Mosato pelamɔkɔ ekanaki ye.5 Mpɔ ete mpɔ na mokili mokoya, mojali biso kosolola, Njambe atii yango na nsima na banje te. 6 Nde na esika mosusu moto mɔkɔ atatolaki ete :
¿ Bato bajali elɔkɔ nini ete ókanisaka bango ?
¿ Bana na bato mpe elɔkɔ nini ete ókengelaka bango ?
7 Ojalisaki bango na nsima na banje mwa moke, Otielaki bango nkembɔ, na lokumu, lokola motole,
8 Okitisaki bilɔkɔ yɔsɔ na nse na makolo na bango.
Mpɔ ete awa esili ye kokitisela bato bilɔkɔ yɔsɔ, atiki elɔkɔ ejangi kokitisamela bango te, nde sasaipi tomɔni bilɔkɔ yɔsɔ bikitisameli bango te. 9 Tojali nde kotala Yesu, oyo ajalisamaki nsima na banje mwa moke mpɔ na koyoka mpasi na kufa, atiami nkembɔ, na lokumu, lokola motole, ete áletela bato yɔsɔ kufa, na ntina na ngɔlu na Njambe.10 Mpɔ ete, mpɔ na ye, oyo bilɔkɔ yɔsɔ bikojalelaka ye mpe bijalisami na mabɔkɔ na ye, wana ejalaki ye kokɔtisa bana mingi kati na nkembɔ, ebɔngaki ete ákokisa Mokola na lobiko na bango na njela na mpasi. 11 Mpɔ ete Mobulisi, na babulami, babimi na Tata mɔkɔ, na ntina yango akomɔnaka nsɔni na kobianga bango Bandeko te; 12 ye ete:
Nakosoola nkombo na yɔ na Bandeko na ngai, Nakoyembela yɔ kati na lingomba.
13 Mpe lisusu ete:
Mpɔ na ngai, nakotiela ye motema.
Mpe lisusu ete :
Ótala ngai oyo, na bana baoyo Njambe apesi ngai.
14 Na bongo awa ejali bana basangani na motindo na makila na mosuni, bobele bongo ye mɔkɔ asangani na yango, na ntina ete na njela na kufa ábebisa nguya na oyo ajalaki na makasi na kufa, ye wana Satana ; 15 ete mpe ákosola bango yɔsɔ baoyo, mpɔ na kobanga kufa, bajalaki kati na boombo mikɔlɔ yɔsɔ na bomɔi na bango. 16 Mpɔ ete na sɔlɔ akosungaka banje te, kasi akosungaka libota na Abalayama. 17 Na boye ekokoka na ye kokokana na Bandeko na ye na makambo yɔsɔ, na ntina ete ájala Nganga-Monene na mawa mpe na sembo na makambo epai na Njambe mpɔ na kosala mbɔndi na masumu na bato. 18 Mpɔ ete lokola ye mɔkɔ amɔnaki mpasi na komekama, akoki kosunga bamekami.
Mpɔ na Epemelo na Njambe
3
Na bongo, Bandeko babulami, bajui na likabo na Likolo, bókanisaka Yesu, ye Ntoma mpe Nganga-Monene na biyambweli na biso. 2 Ye ajali Mobaki mpɔ na Mopɔni na ye, lokola Mose ajalaki mobaki na ndako na ye mobimba. 3 Mpɔ ete ye wana asili kotangama ete abɔngi na koleka Mose na nkembɔ ; na motindo lokola motongi na ndako aleki ndako lokumu. 4 Mpɔ ete ndako na ndako etongami na mabɔkɔ na moto mɔkɔ, nde Motongi na bilɔkɔ yɔsɔ Njambe.5 Mose mpe ajalaki mobaki, lokola mosali kati na Ndako na ye mobimba mpɔ na kotatola makambo malingaki kolobama. 6 Masiya nde, lokola mwana, na liboso na Ndako na ye. Biso mpe tojali Ndako na ye, sɔkɔ nde tokosimba molende mpe elikia ekomikumisa biso ngwi kino nsuka.
7 Yango wana, pelamɔkɔ Molimo Mosato alobi ete:
Sɔkɔ bokoyoka mongongo na ye lelɔ,
8 Bóyeisaka mitema na bino makasi lokola kati na kotɔmbɔka
Na mokɔlɔ na komekama kati na lisobe te;
9 Wana bankɔkɔ na bino bamekaki ngai na koyikisa ngai mpiko
10 Mpe bamɔnaki misala na ngai mbula ntuku-minei.
Yango wana nasiliki na libota oyo,
Nalobaki mpe ete, Libela bakopengwaka na mitema
Bango nde basili koyeba njela na ngai te;
11 Lokola, na nkanda na ngai, nasimbaki ndai ete,
Bakokota na epemelo na ngai sɔkɔ moke te.
12 Bókebaka, Bandeko, ete motema mabe mokoboyaka kondima mójala kati na mɔkɔ na bino mpɔ na kotangwa na Njambe na bomɔi te. 13 Kasi bópesanaka toli mokɔlɔ na mokɔlɔ, naino ejali kobiangama Lelɔ, na ntina ete mɔkɔ na bino te áya makasi mpɔ na bojimbisi na masumu. 14 Mpɔ ete tosili kojua likabo na Masiya, sɔkɔ nde tokosimba mpiko oyo na ebandeli ngwi kino nsuka.15 Lokola elobami ete :
Sɔkɔ bokoyoka mongongo na ye lelɔ, Bóyeisaka mitema na bino makasi lokola kati na kotɔmbɔka te.
16 Banani bayokaki mpe batɔmbɔkaki ¿kasi bato yɔsɔ baoyo babimaki na Ejipito mpɔ na Mose te? 17 Asilikaki na banani mbula ntuku-minei, ¿na baoyo basalaki masumu baoyo bibembe na bango bakweaki na lisobe te ? 18 Asimbaki ndai na ntina na banani ete bakokɔta na epemelo na ye te, ¿bobele na ntina na bango baboyi kondima te? 19 Tomɔni ete bakokoka kokɔta te mpɔ baboyi kondima.
4
Na bongo awa etikali elaka na kokɔta na epemelo na ye, tóbanga sɔkɔ mɔkɔ na bino akomɔnana kojanga. 2 Mpɔ ete tojui Nsango Malamu pelamɔkɔ ejuaki bango, kasi makambo mayokaki bango mapesaki bango litomba te, mpɔ ete basanganaki na kondima na bayoki te. 3 Mpɔ ete biso bandimi tojali kokɔta na epemelo na ye, pelamɔkɔ esili ye koloba ete :
Lokola, na nkanda na ngai, nasimbaki ndai ete,
Bakokɔta na epemelo na ngai sɔkɔ moke te.
Ata misala misili kosilisama longwa na ebandeli na mokili. 4 Ntina ete na esika mosusu asili koloba na ntina na mokɔlɔ na nsambo boye ete :
Na mokɔlɔ na nsambo Njambe apemaki na nsima na misala na ye yɔsɔ.
5 Mpe lisusu na esika oyo ete :
Bakokɔta na epemelo na ngai sɔkɔ moke te.
6 Na bongo awa etikali njela ete bamosusu bákɔta wana, mpɔ ete baoyo bayokaki Nsango Malamu liboso baboyi kotosa mpe bakɔti te, 7 apɔni lisusu mokɔlɔ mɔkɔ ete : Lelɔ. Alobaki kati na Dawidi na nsima na ntango molai boye (pelamɔkɔ elobani liboso), ete:
Sɔkɔ bokoyoka mongongo na ye lelɔ Bóyeisaka mitema na bino makasi te.
8 Mpɔ ete sɔkɔ Yoswa apemisaki bango kopema, mbe asololi na nsima na makambo oyo na ntina na mokɔlɔ mosusu te. 9 Bongo epemelo-na-sabata etikali mpɔ na bato na Njambe. 10 Mpɔ ete mpɔ na oyo asili kokɔta na epemelo na ye, asili kopema ye mɔkɔ na misala na ye, lokola Njambe apemaki na misala na ye mpenja.11 Na bongo tótia mitema makasi mpɔ na kokɔta na epemelo yango, ete moto te ákwea na njela na elakiseli yango na koboya kotosa. 12 Mpɔ ete Maloba na Njambe majali na bomɔi, na nguya, na mino maleki mipanga yɔsɔ mipeli na bipai yɔsɔ mibale. Makotɔbɔlaka kino kokabola motema na molimo, mpe matongi na lilɔngɔ ; makokataka mpe ekateli na makanisi na mikano na mitema. 13 Bilɔkɔ yɔsɔ bijalisami bijali polele na liboso na ye, bilɔkɔ yɔsɔ bijali bolumbu, bijipwi polele na miso na ye, oyo ajali na biso makambo.14 Na bongo awa ejali biso na Nganga-Monene monene oyo asili koleka kati na Likolo, ye Yesu Mwana-na-Njambe, tósimbaka biyambweli na biso. 15 Mpɔ ete tojali na Nganga-Monene oyo akoki koyoka mpasi na bolembu na biso esika mɔkɔ; amekamaki na mitindo yɔsɔ lokola biso, kasi na masumu te. 16 Na bongo na molende tóbeleme na kiti-na-bokonji na ngɔlu, ete tójua mawa, mpe tókuta ngɔlu mpɔ na kosunga na ntango na bosenga.
Mpɔ na Nganga-Monene na biso
5
Mpɔ ete Nganga-Monene na Nganga-Monene oyo abimi kati na bato, apɔnami mpɔ na kosalela bato na makambo na epai na Njambe, na ntina ete átombola makabo mpe mbeka mpɔ na masumu. 2 Akoki koyika mpiko na boboto mpɔ na bato bajangi mayele mpe mpɔ na bapengwi; mpɔ ye mɔkɔ mpe akangami na bolembu. 3 Na ntina yango ekoki na ye kotombola mbeka mpɔ na masumu bobele mpɔ na bato yɔsɔ te, kasi mpɔ na ye mɔkɔ lokola. 4 Moto te akomitia ye mpenja na lokumu oyo, kasi oyo abiangami na Njambe akotiama, pelamɔkɔ Aalona atiamaki. 5 Bongo mpe Masiya amikumisaki ye mpenja mpɔ na kojala Nganga-Monene te, kasi atiamaki bongo na oyo alobaki na ye ete :
Yɔ Mwana na ngai, ngai nasili kobotisa yɔ lelɔ:
6 Pelamɔkɔ elobi ye na esika mosusu ete :
Yɔ Nganga libela, na motindo na Maliki-Sedeke,
7 Na mikɔlɔ na bomɔi na ye na mokili, Yesu atombolaki bisengeli, na mabɔndeli, na konganga makasi, na mpisoli, epai na ye oyo akokaki kobikisa ye na kufa; ayokamaki mpɔ ete amikitisaki na liboso na Njambe. 8 Ata ye Mwana-na-Njambe, ayekolaki litosi kati na makambo mayokaki ye mpasi na yango. 9 Esili ye kokokisama, akomaki Mobandi na bomoi na seko mpɔ na batosi yɔsɔ; 10 Njambe mpe abiangaki ye Nganga-Monene na motindo na Maliki-Sedeke.
11 Na ntina na ye tojali na makambo mingi na koloba, nde majali makasi na kolimbola, mpɔ bosili kojala bato na koyeba ntina nɔki te. 12 Mpɔ ete awa esili ntango molai koleka, ekoki na bino kojala milakisi, nde naino bojali na bosenga ete moto mosusu álakisa bino makambo mikemike na kobanda na mateyo na Njambe; bosili kojala bato na bosenga na bilei makasi te kasi na mabele. 13 Bango bako- melaka bobele mabele bajali baoyo bajangi mayele na makambo na boyengebene, mpɔ ete bajali bana mike. 14 Nde bilei makasi mpɔ na bango basili kokola, baoyo bajali na bibanjeli na bango bisili kolendisama mpɔ na kobanjaka, bongo bayebi kosɔsɔla mpɔ na kokabola malamu na mabe.
6
Yango wana tótika mateyo mikemike na Masiya, tókenda na makambo na kobɔnga; tótika kotia lisusu moboko na kobongwa na mitema na misala mikufi, na kondima na Njambe, 2 na mateyo na bisukweli, na kotia na mabɔkɔ, na lisekwa na bakufi, na esambiseli na seko. 3 Ɛe, tokosala mpe boye sɔkɔ Njambe akopesa njela. 4 Ntina ete mpɔ na bango bangengelami na moi bobele, baoyo baleti likabo na Likolo, baoyo bajui likabo na Molimo Mosato, 5 baoyo bayoki elengi na maloba na Njambe mpe na nguya na ekeke ekoya; 6 sɔkɔ basili kokwea, njela na kojongisaka bango lisusu na kobongola motema ejali te; mpɔ bakomibakiselaka Mwana-na- Njambe na ekulusu lisusu, mpe bakomɔnisaka ye nsɔni na miso na bato. 7 Mpɔ ete mabele masili komela mbula ekokwelaka yango mbala na mbala, mpe makobotaka bilɔkɔ malamu mpɔ na baoyo batimisi yango, makojuaka ndambo na mapamboli na Njambe. 8 Nde sɔkɔ makobota njube na matiti na mpamba, majali mpamba mpe penepene na kofingama, nsuka na yango mpe ekojala kojika mɔtɔ.9 Nde ata tojali koloba boye, tosili kondimisama makambo maleki malamu na ntina na bino, balingami, makambo makangani na lobiko. 10 Mpɔ ete Njambe ajali na bokesene te abosani misala na bino te, na bolingo botalisa bino an nkombo na ye mpe te, ete bosalelaka Babulami mpe bokosalelaka bango. 11 Tojali nde na mposa ete bino yɔsɔ mɔkɔ mɔkɔ bótalisa mposa na motindo mɔkɔ mpɔ na kotondisa elikia na bino nsuka; 12 na ntina ete bójala bayokoli na koyokola nɔki baoyo bajali kotuka libula na bilaka mpɔ na kondima, mpe na mpiko. 13 Mpɔ ete wana etielaki Njambe Abalayama elaka, ayebaki kosimba ndai na mosusu oyo alekaki monene te, bongo asimbaki ndai na ye mɔkɔ ete : 14 Na sɔlɔ nakopambola yɔ kopambola, Nakoyikanisa yɔ koyikanisa.
15 Esili ye koyika mpiko bongo, ajuaki yango elakamaki. 16 Mpɔ ete bato bakosimbaka ndai na oyo aleki bango monene, mpe ndai mpɔ na kolendisa monɔkɔ ekosilisa ntembe yɔsɔ. 17 Bobele bongo, wana elingaki Njambe komɔnisa batuki na libula na yango elakamaki mwango na ye mokobongwanaka te, na komɔnisa polele, atiaki ndai; 18 na ntina ete biso, baoyo tokimi kosimba elaka etiami liboso na biso, tójua lisungi makasi na makambo oyo mibale makobongwanaka te, mpɔ Njambe ayebi kobuka lokuta mpɔ na yango sɔkɔ moke te. 19 Elikia yango ejali na biso lokola longo na motema, ekobukana te ekotambola mpe te; ekokɔta na katikati na nsima na Elamba, kuna ekɔti Yesu oyo akei liboso mpɔ na biso; 20 asili kojala Nganga-Manene libela, na motindo na Maliki- Sedeke.
7
Mpɔ ete mpɔ na ye Maliki-Sedeke, mokonji na Saleme, nganga na Njambe Oyo-Aleki-Likolo, ajuanaki na Abalayama, wana ejalaki ye kojonga na koboma na mikonji yango, apambolaki. 2 Abalayama mpe akabelaki ye ndambo-na-jomi na bilɔkɔ yɔsɔ; mpɔ ete, lokola ejali ntina na nkombo na ye, ajalaki liboso Mokonji na Boyengebene, mpe na nsima Mokonji na Saleme, ete Mokonji na Kimia. 3 Ye mpe na tata te, na mama te, na etangeli na libota te, na ebandeli na mikɔlɔ te, na nsuka na bomɔi te, nde asili kokokana na Mwana-na-Njambe, akoumelaka nganga libela. 4 Bókanisaka nde monene moleki na moto oyo, mpɔ Abalayama nkɔkɔ na biso monene akabelaki ye ndambo-na-jomi na bilɔkɔ binyangani ye. 5 Bato na libota na Lewi baoyo bakotiamaka na bonganga, bajui lilako na kokabisaka bato makabo na ndambo-na-jomi, pelamɔkɔ elaki Mibeko, ee kokabisaka bandeko na bango, ata bajali na libota na Abalayama. 6 Nde, Maliki-Sedeke oyo ajalaki libota mɔkɔ na bango te, akabisaki Abalayama makabo, apambolaki ye oyo ajalaki na bilaka na Njambe. 7 Ejali likambo na ntembe te ete oyo aleki moke akopambwamaka na oyo aleki monene. 8 Lisusu, awa bato baoyo bakokufa bakokabisaka makabo, nde wana, oyo ajui litatoli ete ajali na bomɔi. 9 Sɔkɔ mpe tokoki koloba boye, Lewi mokabisi na makabo asili mpe kokaba makabo kati na makabo na Abalayama, 10 mpɔ ete ajalaki naino kati na bibele na nkɔkɔ na ye, wana ejuanaki Abalayama na Maliki-Sedeke.
11 Na bongo sɔkɔ libɔngi eyebaki koya mpɔ na bonganga na Balewi (ntina ete mpɔ na yango bato bapesami Mibeko), ¿ nganga mosusu na motindo na Maliki-Sedeke, oyo abiangamaki na motindo na Aalona te, atelemaki mpɔ na nini? 12 Mpɔ ete wana esenjami bonganga, ekoki ete mibeko misenjama lokola. 13 Kasi ye oyo makambo yango malobami na ntina na ye, ajalaki moto na libota mosusu, moto mɔkɔ te na libota yango ajalaki na likambo na Etumbelo-na-Mbeka. 14 Mpɔ ete ejali polele mpenja ete Nkolo na biso abimaki na libota na Yuda, ata Mose alobaki likambo mɔkɔ te na ntina na libota yango na mosala na bonganga. 15 Eleki kojala polele, sɔkɔ nganga na motindo mosusu, na motindo na Maliki-Sedeke, akobima, 16 ye mpe na motindo na malako na Mibeko te, kasi na motindo na bomɔi bokojanga libebi. 17 Mpɔ ete litatoli ejali na ye boye ete:
Yɔ Nganga libela, na motindo na Maliki-Sedeke.
18 Na sɔlɔ lilako na liboso libomami mpɔ lijalaki bolembu mpe lijangaki litomba, mpɔ ete Mibeko ekokisaki elɔkɔ mɔkɔ kokoka te; 19 nde elikia eleki malamu ekɔti, tokobelemaka na Njambe mpe mpɔ na yango. 20 Lisusu atiamaki na bonganga bobele na ndai 21 (nde bango wana batiamaki banganga na kosimba ndai te), mpɔ atiamaki na ndai na oyo alobaki na ye ete:
Yawe akobalalaka motema te, asimbaki ndai ete, Yɔ Nganga libela.
22 Yango wana Yesu asili kojala ndanga na endimaneli eleki malamu.23 Lisusu bango bato mingi bakotiamaka banganga, mpɔ ete kufa ekopekisaka bango koumela; 24 ye nde ajali na bonganga bokokita na moto mosusu te, mpɔ ete akoumela seko. 25 Yango wana akoki kobikisa na lobiko nye baoyo bakobelema na Njambe mpɔ na ye, mpɔ ajali na bomɔi libela kobɔndelela bango.26 Nganga-Monene na motindo oyo abɔngaki na biso, oyo mpetɔ, na bokosi te, na litɔnɔ te, oyo asili kolongwana na bato na masumu, oyo asili konetwa na likolo na Likolo nye. 27 Ye ajali na bosenga, (lokola ejalaka na Banganga-Minene), na kotombolaka mbeka mokɔkɔ na mokɔlɔ mpɔ na masumu na ye mɔkɔ liboso mpe mpɔ na masumu na bato yɔsɔ na nsima te; mpɔ ete asalaki bongo bobele, amitombolaki ye mpenja. 28 Mpɔ ete Mibeko ekotiaka bato na bolembu lokola banganga; nde liloba na ndai, liyaki nsima na Mibeko, litiaki Mwana libela lokola Nganga oyo asile kokoka nye.
Mpɔ na Endimaneli na Sika
8
Na ntina na makambo majali biso koloba, mama na likambo ejali boye ete, tojali na Nganga-Monene na motindo boye, afandi na lobɔkɔ na mobali na Monene kuna na Likolo, 2 akosalelaka mpe na Bisika-na-Bule na Mongombo na sɔlɔ, motiamaki na bato te, kasi na Yawe.
3 Banganga-Minene yɔsɔ bapɔnami mpɔ na kotombolaka makabo, na mbeka. Yango wana ekoki ete Nganga-Monene oyo ájala na elɔkɔ na kotombola. 4 Na bongo sɔkɔ ajalaki awa na mokili, mbe ajali nganga te; mpɔ bango bajali baoyo bakotombolaka makabo pelamɔkɔ elaki Mibeko; 5 bakosalelaka elakiseli mpe elilingi na bilɔkɔ na Likolo, pelamɔkɔ Mose alakisamaki wana elingaki ye kotonga Mongombo. Mpɔ ete Njambe alobaki ete: Keba ete ósala bilɔkɔ yɔsɔ na motindo na mwango molakisameli yɔ kuna na ngomba. 6 Nde sasaipi asili kojua lotomo loleki malamu, mpɔ ajali Mosukisi na Endimaneli eleki malamu ekatami na ntina na bilaka bileki malamu. 7 Mpɔ ete sɔkɔ Endimaneli na Liboso ebɔngaki yɔsɔ, mbe esika elukami mpɔ na Oyo na Mibale te. 8 Mpɔ ete Njambe afundaki bango ete ;
Yawe alobi ete, Mikɔlɔ mikoya
Wana ekokatisa ngai Endimaneli na Sika
Na bato na Yisalaele na bato na Yuda.
9 Ekokesena na Endimaneli ekataki ngai na bankɔkɔ na bango,
Na mokɔlɔ ekamataki ngai bango lobɔkɔ
Kobimisa bango na Ejipito.
Mpɔ ete baumelaki na Endimaneli na ngai te,
Ngai mpe nasabolaki bango, elobi Yawe.
10 Oyo Endimaneli ekondimana ngai na bato na Yisalaele.
Na nsima na mikɔlɔ yango, elobi Yawe.
Nakotia mibeko na ngai kati na makanisi na bango,
Nakokoma yango likolo na mitema na bango.
Nakojala na bango Njambe na bango,
Bango bakojala na ngai bato na ngai,
11 Bakolakisana moto mojalani na ye na mboka moto mojalani na ye na mboka te,
Sɔkɔ moto ndeko na ye moto ndeko na ye te ete, Óyeba Yawe.
Mpɔ ete bango yɔsɔ bakoyeba ngai,
Longwa na oyo na nsima kino oyo na liboso na bango.
12 Mpɔ nakojala na mawa na ntina na bokesene na bango, Nakokanisa masumu na bango lisusu sɔkɔ moke te.
13 Mpɔ na koloba ete: Endimaneli na Sika; ayeisi oyo na liboso elɔkɔ na kala. Oyo ekomi elɔkɔ na kala mpe enuni ejali penepene na kolimwa.
9
Na sɔlɔ Endimaneli na Liboso ejalaki na malako na kosalela Njambe mpe na Esika-na-Bule na mokili oyo. 2 Mpɔ ete Mongombo etongamaki; mpe eteni na liboso ejalaki na Etemelɔ-na-Miinda, na Mesa, na Kwanga-itandamaki, yango ebiangamaki Esika-na-Bule. 3 Nde na nsima na Elamba na mibale eteni mosusu ebiangamaki Esika-eleki-Bule, 4 wana Etumbelo-na-Mpaka ejalaki, na Sanduku-na-Endimaneli oyo ejipamaki na wɔlɔ na bipai yɔsɔ, kati na yango mbeki na wɔlɔ oyo ejalaki na manna, na lingenda na Aalona litɔaki matiti, na bitando na mabanga na Endimaneli. 5 Na likolo na Sanduku, bakelubu kojipaka Ebɔndiselo. Nde sasaipi nakoki koloba na ntina na bilɔkɔ yango mɔkɔ mɔkɔ te. 6 Makambo yango mabɔngisami bongo ete banganga bakɔtaki ntango yɔsɔ kati na eteni na liboso mpɔ na kokokisa lotomo na bango. 7 Nde na eteni na mibale Nganga-Monene ye mɔkɔ akɔtaki mbala mɔkɔ mbula na mbula, komema makila makotombola ye mpɔ na ye mɔkɔ mpe mpɔ na mabunga na bato yɔsɔ. 8 Molimo Mosato ajali kopesa ntina boye, ete naino etemi eteni na liboso, njela na Esika-eleki-Bule ebombami; 9 oyo elembo kino sasaipi oyo. Na motindo na elmbo yango makabo na mbeka bikotombwaka, ata bikoki kokitisa masɔsɔli na basambeli te. 10 Makambo yango majalaki na njela na bilei na bimeli, na bisukweli na mitindo na mitindo, malako na njoto malakami kino elaka na ebɔngiseli.11 Nde Masiya ayei komɔnana Nganga-Monene na makambo malamu makoya, mpɔ na Mongombo eleki monene, oyo eleki kobɔnga, oyo esalami na mabɔkɔ na bato te; ntina ete ejali elɔkɔ na bilɔkɔ bijalisami te. 12 Mpɔ na makila na bangɔmbe na bantaba te, ee nde mpɔ na makila na ye mɔkɔ, akɔtaki na Esika-na-Bule bobele, ajui lisiko na seko. 13 Mpɔ ete sɔkɔ makila na bangɔmbe na bantaba, na komwangisa na mputulu na mɔtɔ na ngɔmbe mwasi, ekobulisa babebi na motindo na mpetɔ na njoto, 14 makila na Masiya oyo amitombolaki ye mɔkɔ njoto ejangaki litɔnɔ, epai na Njambe mpɔ na nguya na Molimo na seko, makoleka kopetɔla masɔsɔli na bino na misala na kufa mpɔ na kosalela Njambe na bomɔi, ¿ boye te ?15 Mpɔ na bongo ajali Mosukisi na Endimaneli na Sika, na ntina ete, awa esili kufa kokufama mpɔ na lisiko na bipengweli na Endimaneli na Liboso, baoyo basili kobiangama bájua elaka na libula na bomɔi na seko. 16 Ntina ete sɔkɔ endimaneli na libula ejali, ekoki ete bátalisa kufa na mokati na yango ; 17 endimaneli na libula ejali makasi sɔkɔ moto akufi, mpɔ ejali makasi sɔkɔ moke te naino ejali mokati na yango na bomɔi.18 Yango wana Endimaneli na Liboso ebandamaki bobele na makila. 19 Mpɔ ete wana esili Mose kosangela bato yɔsɔ malako yɔsɔ na Mibeko, akamataki makila na bangɔmbe na bantaba, na mai, na nkunja motane, na linuka, amwangiselaki mokanda yango mpenja, na bato yɔsɔ lokola, 20 ye ete :
Oyo makila na Endimaneli elaki Njambe mpɔ na bino.
21 Amwangiselaki mpe Mongombo makila, na bilɔkɔ yɔsɔ na bisambeli bobele bongo. 22 Etikali moke tóloba ete bilɔkɔ yɔsɔ bikopetwaka na makila pelamɔkɔ elobi Mibeko ; sɔkɔ mpe makila masopani te, kolimbisa na masumu ejali te.23 Na bongo ekokoka ete bilakiseli na bilɔkɔ kati na Likolo bipetwa bongo, nde bilɔkɔ na Likolo yango mpenja bípetwa na mbeka ileki yango malamu. 24 Mpɔ ete Masiya akɔtaki na Bisika-na-Bule bisalami na mabɔkɔ, oyo bilakiseli na bisika na sɔlɔ, te, kasi akɔtaki na Likolo mpenja ete ámɔnana na liboso na Njambe mpɔ na biso. 25 Akɔtaki wana mpe te ete ámitombolaka ye mpenja mbeka mbala na mbala na motindo mɔkɔ na Nganga-Monene, oyo akokɔtaka na Bisika-na-Bule mbula na mbula na makila majali makila na ye mɔkɔ te. 26 Sɔkɔ bongo te mbe ekoki na ye koyokaka mpasi mbala na mbala longwa na ebandeli na mokili: nde sasaipi na nsuka na bikeke asili komɔnana bobele, mpɔ na kolongola masumu na njela na mbeka na ye. 27 Lisusu pelamɔkɔ likambo ejali na bato yɔsɔ kokufa mbala mɔkɔ, 28 bongo mpe Masiya, oyo atombwaki mbeka mbala mɔkɔ mpɔ na konata masumu na bato mingi, akomɔnɔnela bango bakotalelaka ye mbala na mibale mpɔ na lobiko, na kojanga masumu.
10
Mpɔ ete Mibeko ejalaki na elilingi na bilɔkɔ malamu bilingaki koya, nde ejalaki na lolenge mpenja na bilɔkɔ yango te ; bongo ekokokaka kokokisa babelemi mpɔ na mbeka ikotombolaka banganga mbula na mbula sɔkɔ moke te. 2 Mpɔ ete sɔkɔ basambeli bajangaki masɔsɔli na masumu mpɔ na kosila kopetwa bobele, ¿mbe mbeka yango itiki kotombwaka te ? 3 Kasi kati na yango ekaniseli na masumu mbula na mbula ejali. 4 Mpɔ ete makila na bangɔmbe na bantaba makoki kolongolaka masumu te.
5 Yango wana, ejali ye kokɔta na mokili, alobi ete:
Ojalaki na mposa na mbeka, na makabo-na-kotombwa, te.
Nde obɔngiselaki ngai njoto.
6 Osepelaki mbeka-na-kotumbama, na miboma mpɔ na masumu, mpe te.
7 Na nsima nalobaki ete, Nasili koya,
(Na mobimba na mokanda esili kokomama na ntina na ngai),
Mpɔ na kosala mokano na yɔ, e Njambe.
8 Awa elobi ye ete: Mpɔ na mbeka, na makabo-na-koto- mbwa, na mbeka-na-kotumbama, na miboma mpɔ na masumu, ojalaki na mposa na yango te, osepelaki yango mpe te ; (yango yɔsɔ bikotombwaka pelamɔkɔ elaki Mibeko), 9 na nsima alobi ete : Nasili koya mpɔ na kosala mokano na yɔ. Alongoli oyo na liboso ete átemisa oyo na mibale. 10 Tosili kobulama kati na mokano yango, mpɔ na kotombwa na njoto na Masiya Yesu lokola mbeka bobele.11 Nganga na nganga akotemaka kosalela mokɔlɔ na mokɔlɔ, mpe mbala na mbala akotombolaka mbeka yango mɔkɔ, oyo ikoki kolongola masumu sɔkɔ moke te. 12 Nde ye wana, esili ye kotombola mbeka mɔkɔ mpɔ na masumu bobele, afandaki na lobɔkɔ na Njambe na mobali, 13 kotalelaka longwa ntango yango kino ekotiama bayini na ye lokola etemelɔ na makolo na ye. 14 Mpɔ ete na mbeka-na-kotombwa mɔkɔ asili kokokisa libela baoyo bakobulamaka.
15 Lisusu Molimo Mosato akotatwelaka biso lokola, mpɔ ete alobi ete:
16 Oyo Endimaneli ekokata ngai na bango
Na nsima na mikɔlɔ yango, elobi Yawe,
Nakotia Mibeko na ngai na mitema na bango,
Nakokoma yango na makanisi na bango.
17 Mpe ete:
Nakokanisa masumu na bango na makambo na bango na kilikili lisusu te.
18 Nde na esika esili yango kolimbisama, wana mbeka-na- kotombwa mpɔ na masumu ejali lisusu te.19 Na bongo, Bandeko, to jui molende na ekɔtelɔ mpɔ na kokɔtela Bisika-na-Bule na mpɔ na makila na Yesu; 20 ajipwelaki biso ekɔtelɔ yango liboso, lokola njela na sika mpe na bomɔi, awa esili ye kopasola Elarnba, ete njoto na ye ; 21 tojui mpe Nganga-Monene monene, oyo liboso na Ndako na Njambe. 22 Mpɔ na bongo tóbelemaka na mitema na sembo mpe na litondi na kondima mpenja, awa esili mitema na biso komwangiselama mpɔ na kopetwa na lisɔsɔli mabe, awa mpe esili njoto na biso kosukwa na mai na mpeto. 23 Tósimbaka eyambweli na elikia ejangi kotengatenga ; mpɔ ete Motii na bilaka ajali mpe Mokokisi na yango. 24 Tókanisaka mpe mpɔ na kopesana simbisi na bolingo mpe na misala malamu. 25 Tótikaka koyangana na biso pelamɔkɔ na motindo na bamosusu te, kasi tópesanaka toli. Tóleka kosalaka bongo awa emɔni bino ete Mokɔlɔ yango ejali kobelema. 26 Mpɔ ete sɔkɔ tokosalaka masumu mpɔ na mposa na biso, awa esili biso kojua boyebi mpenja na makambo na sɔlɔ, mbeka mpɔ na masumu etikali lisusu te ; 27 etikali bobele kotalela na esambiseli na nsɔmɔ mpe na kopela na mɔtɔ oyo ekojala mpɔ na kolia batemeli. 28 Sɔkɔ moto mɔkɔ apengɔli Mibeko na Mose, akojua mawa te, nde akokufa mpɔ na minɔkɔ na batatoli mibale sɔkɔ misato. 29 Bokanisi nini; sɔkɔ moto anyateli Mwana-na-Njambe, mpe atangi makila na Endimaneli na Sika, mabulami ye na yango, lokola elɔkɔ na mpa- mba, mpe atioli Molimo na ngɔlu, ¿ akokweisama lokola moto oyo asili kobɔnga na etumbu eleki makasi te ? 30 Mpɔ ete toyebi oyo alobi ete:
Kobukanisa ejali na ngai, ngai nakofuta, elobi. Yawe. mpe lisusu ete :
Yawe akosambisa bato na ye.
31 Kokwea na mabɔkɔ na Njambe na bomɔi ejali likambo na nsɔmɔ.32 Nde bókanisaka mikɔlɔ na liboso lisusu; wana esili bino kongengelama na moi, boyikaki mpiko na etumba na mpasi mingi. 33 Ntango mosusu ebimaki mpɔ ete bojalaki etaleli na matioli, na minyɔkɔ, nde ntango mosusu mpɔ ete bosanganaki na bango bajuaki makambo na motindo bongo. 34 Mpɔ ete boyokanaki mpasi esika mɔkɔ na bakangami na bolɔkɔ, mpe na esengɔ bopesaki njela na kobɔtɔla bilɔkɔ na bino, mpɔ boyebaki ete bosili komijuela bilɔkɔ bileki malamu mpe bikoumela.
35 Na bongo bóbwaka molende na bino te, mpɔ mojali na libonja monene; 36 mpɔ bojali na bosenga na mpiko na ntina ete bósala mokano na Njambe mpe bójua elaka. 37 Mpɔ ete naino mwa ntango mokemoke mpe na nsima,
Moyei akoya, akoumela te
38 Nde moyengebeni na ngai akojala na bomɔi mpɔ na kondima,
Sɔkɔ mpe akojonga nsima, molimo na ngai ekosepela ye te.
39 Nde biso tojali bajongi nsima kino libebi te, kasi bandimi mpɔ na kokwa bomɔi na biso.
Mpɔ na Kondima
11
Kondima ejali elendiseli na bilɔkɔ bikolikiamaka, ejali mpe elimbweli na bilɔkɔ bijangi komɔnana. 2 Mpɔ na yango Mikolo bajuaki matatoli. 3 Mpɔ na kondima toyebi ete bikeke bisalama na liloba na monɔkɔ na Njambe, bongo bilɔkɔ bikotalamaka bibimaki na bilɔkɔ bikomɔnanaka te.4 Mpɔ na kondima, Abele alekaki Kaina na kotombwela Njambe mbeka malamu; mpɔ na yango ajuaki matatoli ete ye moyengebeni, mpɔ Njambe atatwelaki makabo na ye ; mpɔ na yango ye mokufi ajali naino koloba.5 Mpɔ na kondima, Anoka alimwaki ete ámɔna kufa te, ajuamaki te mpɔ ete Njambe alimwisaki ye. Liboso na kolimwa na ye ajuaki matatoli boye ete asili kosepelisa Njambe. 6 Nde oyo ajangi kondima akoki kosepelisa ye te; mpɔ ete ekoki na babelemi na Njambe kondima ete ajali, mpe ete akopesaka libonja na baoyo bakolukaka ye na mposa.7 Mpɔ na kondima, Noa oyo akebisamaki na ntina na bilɔkɔ bimɔnani naino te, atiaki motema na bojito, atongaki masua mpɔ na lobiko na bato na libota na ye, mpe na likambo yango akweisaki mokili, ayaki motuki na libula na boyengebene bobimi na kondima.8 Mpɔ na kondima, Abalayama oyo abiangamaki kobima kokenda na esika elingaki ye kojua yango lokola libula, atosaki, abimaki, koyeba te sɔkɔ ajali kokenda wapi. 9 Mpɔ na kondima, ajalaki lokola mopaya na mokili na elaka, afandaki na mingombo, na Yisaka na Yakobo elɔngɔ, baoyo basangani na ye na elaka yango mpenja. 10 Mpɔ ete ajalaki kotalela mboka ejali na miboko, oyo Njambe ajali Moyangi mpe Motongi na yango.11 Mpɔ na kondima, Sala ye mɔkɔ akwi nguya mpɔ na kojua jemi, ata asili koleka elaka na basi na kobota, mpɔ akanisaki ete oyo atii elaka akokokisa yango. 12 Yango wana na mobali mɔkɔ, mpe ye lokola moto oyo asili kokufa, babotamaki libota na bato lokola motuya na miɔtɔ na likolo, mpe lokola jelɔ na libongo na mai eyebi kotangama te.13 Baoyo yɔsɔ bato na kondima bakufaki, bajuaki bilɔkɔ bilakamaki te, kasi bamɔnaki yango mosika, bapesaki yango lo- sako, bayambolaki ete bango bapaya mpe bambɔti awa na nse. 14 Mpɔ ete baoyo bakolobaka bongo bakotalisaka polele ete bajali koluka mboka. 15 Sɔkɔ batiaki mitema na esika eutaki bango, mbe bajalaki na njela na kojonga wana; 16 nde sasaipi bajali na mposa na esika mosusu eleki malamu, kuna na Likolo. Yango wana Njambe akoyokelaka bango nsɔni na kobiangama Njambe na bango te, mpɔ ete abɔngiselaki bango mboka.17 Mpɔ na kondima, Abalayama atombolaki Yisaka lokola mbeka, wana ejalaki ye komekama ; ee oyo ajuaki bilaka ajalaki kotombola mwana na ye na likinda lokola mbeka, 18 mpɔ na ye elobanaki mpe ete :
Libota na yɔ ekobiangama kati na Yisaka.
19 Atangaki ete Njambe akoki kosekwisa ata kati na bakufi. Ajuaki ye mpe wana, lokola na kotia lisese.20 Mpɔ na kondima, Yisaka apambolaki Yakobo na Esau na ntina na makambo malingaki kobima. 21 Mpɔ na kondima, wana ejalaki Yakobo kokufa, apambolaki bana na Yosefe yɔsɔ mibale ; mpe akumbamaki na likolo na lingenda na ye kosambela.22 Mpɔ na kondima, wana ejalaki Yosefe kokufa, asakolaki mpɔ na ebimelo na bato na Yisalaele mpe alaki mpɔ na mikwa na ye.23 Mpɔ na kondima, wana esilaki Mose kobotama, abomba- maki na baboti na ye sanja misato, mpɔ ete bamɔnaki kitɔkɔ na mwana; mobeko na mokonji ebangisaki bango te.24 Mpɔ na kondima, wana ejalaki Mose mokolo, aboyaki kobiangama mwana na mwana mwasi na Falo, 25 apɔnaki kotumolana na bato na Njambe esika mɔkɔ, aboyaki kojua esengɔ na masumu ekosila nɔki. 26 Akanisaki ete matioli na Masiya maleki motuya monene na misɔlɔ yɔsɔ na Ejipito; mpɔ ete ajalaki kotalela libonja. 27 Mpɔ na kondima, alongwaki na Ejipito, abangaki nkele na mokonji te; ayikaki mpiko lokola mpɔ na komɔna oyo ajangi komɔnana. 28 Mpɔ na kondima, asalaki Elekeli mpe emwangiseli na makila na ntina ete mobomi na bana na liboso ámama bango te. 29 Mpɔ na kondima, balekaki kati na Mai Motane lokola na mokili mpenja; nde wana emekaki Baejipito kosala bongo, bamelamaki na mai.30 Mpɔ na kondima, lopango na Yeliko ekweaki wana esili yango kojingama mikɔlɔ nsambo.31 Mpɔ na kondima, Laaba mwasi na pite abebaki esika mɔkɔ na bato na kilikili te, mpɔ asili konyangela banɔngi na kimia.32 ¿Náloba makambo mosusu nini? Ntango ekojangela ngai mpɔ na kosoola makambo na Kedeɔna, na Balaka, na Samasona, na Yefeta, na Dawidi, na Samwele, na Basakoli; 33 mpɔ na kondima, bango wana bakitisaki makonji, basalakaki na boyengebene, bakwaki bilaka, bajipaki minɔkɔ na bankɔsi, 34 babomaki makasi na mɔtɔ, bakimaki mino na mopanga, bakembisamaki kati na bolembu, bajuaki makasi kati na bitumba, bakimisaki bibele na babuni na bapaya. 35 Basi bajuaki bakufi na bango mpɔ na lisekwa ; nde bamosusu babetamaki mpimbo kino kufa, bayambaki lisiko te ete bájua lisekwa lileki malamu. 36 Bamosusu bamekamaki, na bisekaseka na yauli mpe na sikɔti, ee na minyɔlɔlɔ mpe na bolɔkɔ. 37 Babomamaki na mabanga, bamekamaki, bajengamaki na mosumani, babomamaki na mopanga. Batambolatambolaki kolata mposo na mpate mpe na ntaba, bajangaki, batumolanaki, banyɔkɔla maki na mpasi. 38 (Mokili ebɔngaki na bango wana te.) Balemalemaki na masobe mpe na ngomba, bamibombaki na mabulu mpe na mikaka na mokili. 39 Ata baoyo yɔsɔ bajuaki matatoli mpɔ na kondima na bango, bakwaki elaka yango te; 40 mpɔ Njambe abɔngisaki elɔkɔ eleki malamu mpɔ na bango ete bákokisama bobele na biso esika mɔkɔ.
Toli mpɔ na Bandimi
12
Na bongo mpɔ na biso mpe, awa ejingami biso na lipata monene boye na batatoli, tólongola bipekiseli yɔsɔ, na masumu makojingaka biso kojinga mpenja; tótambolaka mbango na mpiko, na emekaneli na mbango ejali liboso na biso, 2 tótiaka miso na biso na Yesu, Mokolo mpe Mokokisi na kondima. Mpɔ na esengɔ ejalaki liboso na ye, ayikaki mpiko na ekulusu, atiolaki nsɔni na yango, asili mpe kofanda na lobɔkɔ na mobali na kiti-na-bokonji na Njambe. 3 Bókanisaka ye oyo asili koyika mpiko na likunya na motindo oyo epai na ye mɔkɔ na mabɔkɔ na bato na masumu, na ntina ete bójala petepete mpɔ na kolemba na milimo na bino te.4 Na kobunana na bino na masumu, botemeli yango naino kino makila te, 5 bosili kobosana toli yango elobani na bino ete :
Mwana na ngai, ópengɔla etumbu na Yawe te,
Ólemba mpe te wana ekopamela ye yɔ.
6 Mpɔ ete Yawe akopesaka etumbu na baoyo akolingaka, Ɛe akobolaka bana yɔsɔ mpimbo baoyo akoyambaka.
7 Bojali koyika mpiko mpɔ na etumbu; Njambe ajali kosalela bino lokola bana. Mpɔ ete sɔkɔ tata ajali na mwana, ¿ akojanga kopesa ye etumbu ? 8 Sɔkɔ bojangi etumbu oyo ekojalaka na bana yɔsɔ, bongo bojali bana sɔlɔ te, kasi bana na ekobo. 9 Lisusu tojalaki na batata na njoto, baoyo bapesaki biso etumbu, mpe tomemisaki bango, ¿tóleka kotosa Tata na milimo mpɔ na kojala na bomɔi te? 10 Mpɔ ete bango wana bapesaki biso etumbu mwa mbula mosusu lokola emɔnaki bango malamu, nde ye akosalaka bongo mpɔ na litomba ete tójua bobulami na ye. 11 Nde bitumbu yɔsɔ bikomɔnana naino likambo na esengɔ te, kasi likambo na mawa ; nde na nsima ekopesa mbuma na kimia na boyengebene mpɔ na bango basili kolendisama na yango.12 Yango wana bósembola mabɔkɔ malembi petepete na mabɔngɔ makatatali, 13 bóyeisa njela na makolo na bino alima, na ntina ete motengumi ápengwisama te kasi ábika. 14 Bómekaka kojala na bato yɔsɔ na kimia, mpe kobulama na bobulami, mpɔ sɔkɔ moto ajangi bobulami yango, akomɔna Nkolo te. 15 Bókebaka ete moto te ájonga nsima na ngɔlu na Njambe; mpɔ na kobanga sɔkɔ ntina mɔkɔ na bololo ébima kotungisa bino mpe mpɔ na yango ebolo mobimba bábeba; 16 mpɔ na kobanga sɔkɔ moto na ekobo ájala, sɔkɔ moto na mpamba mɔkɔ lokola Esau, oyo atekaki bokonji na ye na mwana na liboso mpɔ na lilei mɔkɔ. 17 Mpɔ ete boyebi ete na nsima wana ejalaki ye na mposa na kojua lipamboli na libula, aboyamaki; mpɔ ajuaki eposa na kobongola motema te, ata alukaki yango na mpisoli.18 Mpɔ ete bino bosili kobelema na ngomba oyo ejalaki komamama mpe kojika na mɔtɔ te; sɔkɔ na kojipa na mapata, na molili, na mopepe makasi, 19 na kolela na kel elɔ, na mongongo na koloba, mpe te. Bango bayokaki mongongo yango babɔndelaki ete monɔkɔ mosusu épesemela bango te. 20 Mpɔ bakokaki koyikela lilako yango mpiko te ete :
Ata nyama akobomama na mabanga sɔkɔ akomama ngomba
21 Likambo emɔnanaki ejalaki na nsɔmɔ monene bongo, ete Mose alobaki ete :
Najali na nsɔmɔ mingi mpe na kolenga.
22 Kasi bosili kobelema na ngomba Siona, na mboka na Njambe na bomɔi, na Yelusaleme na Likolo, na bibele na banje, na koyangana na esengɔ, 23 na Ekelesia na babotami na liboso baoyo basili kokomama nkombo na Likolo,na Njambe Mosambisi na bato yɔsɔ, na milimo na bayengebeni baoyo basili kokokisama, 24 na Yesu Mosukisi na Endimaneli na Sika, na makila na komwangana makoleka Abele na koloba makambo malamu. 25 Bókebaka ete bóboya oyo ajali kosolola te; mpɔ ete sɔkɔ bango wana bayebaki kokima te, wana esili bango koboya oyo ajalaki koloba na mokili, na biso ekoleka sɔkɔ tokopengwela oyo ajali koloba na Likolo, ¿ boye te ? 26 Na ntango yango mongongo na ye eningisaki mokili, nde sasaipi asili kotika elaka ete :
Naino mbala mɔkɔ nakoningisa bobele mokili te, kasi Likolo lokola.
27 Nde mpɔ na maloba oyo: Naino mbala mɔkɔ; malobi mpɔ na kolongola na bilɔkɔ bikoningana, lokola bilɔkɔ bisili kojalisama, na ntina ete bilɔkɔ bikoki koningana te bíumela.
28 Yango wana, awa ekojua biso bokonji bokokoka koningana te, tójalaka na eboto, mpɔ na eboto yango mpe tósalelaka Njambe na motindo malamu, na limemi mpe na nsɔmɔ. 29 Mpɔ ete Njambe na biso ajali mɔtɔ na kosilisa nye.
13
Tika bolingo na Bandeko éumelaka. 2 Bóbosanaka kotalisa bapaya boboto te ; mpɔ ete na motindo yango bamosusu banyangela banje, nde bayebaki bongo te. 3 Bókanisaka bato na bolɔkɔ lokola sɔkɔ bojalaki wana na bango esika mɔkɔ; bókanisaka mpe bango bajali kojua mpasi, mpɔ bino mpenja bojali naino na njoto. 4 Tika ete mabala mákumamaka kati na bato yɔsɔ, mpe mbeto na libala ébebisama te; mpɔ ete Njambe akosambisa bato na pite na bato na ekobo.
5 Tika bijaleli na bino bijanga mposa na misɔlɔ. Bókitisaka mitema mpɔ na bilɔkɔ bijali na bino. Mpɔ ete ye mɔkɔ asili koloba ete :
Nakotika yɔ sɔkɔ moke te, nakosabola yɔ sɔkɔ moke te.
6 Bongo tojali na molende na koloba ete:
Yawe mosungi na ngai, nakobanga te.
¿ Bato bakosalela ngai nini ?
7 Na bongo bóbosanaka mikolo na bino te, baoyo basololi na bino Maloba na Njambe. Bókanisaka nsuka na bijaleli na bango, bóyokolaka kondima na bango. 8 Yesu Masiya bobele ye mɔkɔ, lobi, na lelɔ, na libela. 9 Bópengwaka kati na mateyo na mopaya na mitindo na mitindo te ; mpɔ ete malamu na motema kolendisama na bilei te, nde na ngɔlu, mpɔ bango bakotambolaka na bilei bongo bajui litomba te. 10 Tojali na Etumbelo-na Mbeka oyo bango bakosalelaka Mongombo bajangi bokonji na kolia wana. 11 Mpamba te sɔkɔ Nganga-Monene amemaki makila na banyama kati na Bisika-na-Bule, bibembe na bango bitumbamaki na mɔtɔ na livanda na molako. 12 Yango wana, Yesu mpe ayokaki mpasi na libanda na ekuke ete na makila na ye mɔkɔ ábulisa bato. 13 Na bongo tóbima wana na ye na libanda na molako konata matioli na ye. 14 Mpɔ ete tojali na mboka na seko awa te, kasi tokolukaka mboka elingi koya. 15 Na bongo mpɔ na ye tika tótombwelaka Njambe mbeka na masanjoli ntango yɔsɔ, yango mbuma na bibebu bikoyambolaka nkombo na ye. 16 Bókanisaka kosala boboto, na kokabana, mpɔ ete Njambe akosepelisaka mbeka na mitindo boye. 17 Bótosaka mikolo na bino, bómitiaka nsima na bango; mpɔ ete bakokengelaka milimo na bino, lokola bato baoyo bakojongisa monɔkɔ na ntina na makambo na bango ; na ntina ete básalaka bongo na kolela te, kasi na esengɔ ; mpɔ kolela na bango nde ekopesa bino litomba te. 18 Bóbɔndelaka na ntina na biso; ntina ete toyebi ete tojali na masɔsɔli malamu, mpe tojali na mposa na kojala na bijaleli malamu na makambo yɔsɔ. 19 Najali nde koleka kobɔndela bino kosala bongo ete nájongisama epai na bino nɔki.
20 Tika ete Njambe na kimia, oyo akambaki Nkolo na biso Yesu, ye Mobateli monene na bampate, lisusu na bakufi, mpɔ na makila na endimaneli na seko, 21 ábɔngisa bino na misala yɔsɔ malamu mpɔ na kosala mokano na ye, kosalaka yango ekosepelisa ye kati na bino mpɔ na Yesu Masiya. Na ye nkembɔ libela na libela, bobele bongo. 22 Nabɔndeli bino, Bandeko, koyikela toli na ngai mpiko, mpɔ ete nakomeli bino maloba mingi te. 23 Bóyeba ete Ndeko na biso Timɔte asili kokangwa; sɔkɔ akoya nɔki, nakomɔna bino na ye elɔngɔ. 24 Bópesa mbɔte na mikolo na bino yɔsɔ, mpe na Babulami yɔsɔ. Bango na Italia batindeli bino mbɔte. 25 Ngɔlu éjala na bino yɔsɔ.
lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn lin_Latn unk lin_Latn lin_Latn lin_Latn lin_Latn lin_Latn lin_Latn lin_Latn lin_Latn